text: شمال مشرقی خطے کی ترقی کے وزیر مملکت ( آزادانہ چارج ) ، وزیر اعظم کے دفتر میں وزیر مملکت ، عوامی شکایات ، عملہ ، پنشن ، ایٹمی توانائی اور خلاء کے وزیر مملکت ڈاکٹر جتندر سنگھ نے دلّی اور دیگر شہروں کے لئے شمال مشرقی طلباء کے سالانہ دورے ’’ اسٹوڈنٹس ایکسپیرینس ان انٹر اسٹیٹ لیونگ ‘‘ ( ایس ای آئی ایل ) کے تحت ایک اجتماع سے خطاب کرتے ہوئے اس امر کا انکشاف کیا ۔ انہوں نے کہا کہ وزیر اعظم جناب نریندر مودی کی قیادت میں گزشتہ پانچ برسوں کے دوران حاصل کردہ کامیابیوں میں سے ایک اہم کامیابی ملک کے دیگر حصوں میں شمال مشرقی خطے کے طلباء کے لئے ہوسٹلوں کے ذریعہ موثر لاگت پر رہائش فراہم کرانا ہے ۔ انہوں نے مزید مطلع کیا کہ شمال مشرق کی طالبات کے لئے بنگلور یونیورسٹی کے کیمپس میں ایک ہوسٹل کی تعمیر مکمل ہو چکی ہے اور وہ افتتاح کے لئے تیارہے ۔ اسی طرح جواہر لعل نہرو یونیورسٹی ( جے این یو ) کے کیمپس میں شمال مشرق کے طلباء کے لئے ایک ہوسٹل زیر تعمیر ہے ، جہاں بڑی تعداد میں نو جوان اعلیٰ تعلیم حاصل کر رہے ہیں ۔